אינדירה וארמה

אינדירה וארמה (באנגלית: Indira Varma; נולדה ב-27 בספטמבר 1973) היא שחקנית אנגלייה. תפקידה הראשי הראשון היה בסרט "קאמה סוטרה" (1996). היא השתתפה בסדרות הטלוויזיה "סיפורי קנטרברי", "רומא", "לות'ר", "Human Target" ובסדרת הפנטזיה "משחקי הכס". וארמה נולדה בבאת' שבמחוז סאמרסט. בת יחידה לאב הודי ולאם שווייצרית. היא הייתה חברה בלהקת התיאטרון לנוער "Musical Youth Theatre Company". בשנת 1995 סיימה את לימודיה באקדמיה המלכותית לאמנות הדרמה (RADA) שבלונדון. וארמה הופיעה בסרטי קולנוע ובתוכניות טלוויזיה שונות. בין השאר בסרט "קאמה סוטרה" מ-1997 ובסרט "כלה ודעה קדומה" מ-2004, בעונה הראשונה של סדרת הדרמה ההיסטורית "רומא" של ה-BBC ו-HBO שיחקה בתפקיד אישה רומאית צעירה בשם ניובי. דמותה הופיעה לזמן קצר גם בעונה השנייה של הסדרה. ב-2006 שיחקה וארמה בתפקיד סוזי קוסטלו בשני פרקים בסדרת המדע בדיוני "טורצ'ווד", בפרק "Everything Changes" ובפרק "They Keep Killing Suzie". בסדרה הרפואית "3 lbs" של CBS גילמה את דמותה של ד"ר אדריאן הולנד. הסדרה שודרה לראשונה ב-14 בנובמבר 2006 ובוטלה ב-30 בנובמבר 2006 בגלל אחוזי צפייה נמוכים. וארמה שיחקה בתפקיד אורח בעונה הרביעית של הסדרה הבלשית האמריקאית "בונז" בתפקיד קייט פריצ'רד, מפקחת מהסקוטלנד יארד. עוד שיחקה בתפקיד זואי לות'ר בעונה הראשונה של "לות'ר", סדרת הדרמה של ה-BBC. היא שיחקה בתפקיד אילזה פוצ'י בעונה השנייה של הסדרה "Human Target" של רשת פוקס עד לביטול התוכנית ב-10 במאי 2011. וארמה הצטרפה לצוות השחקנים של סדרת הפנטזיה "משחקי הכס" של HBO בעונה הרביעית וגילמה את אלאריה סאנד, המאהבת של אוברין מארטל. היא המשיכה לגלם את הדמות גם בעונה החמישית של הסדרה. ב-1997 שיחקה וארמה בתפקיד ביאנקה במחזה "אותלו" מאת שייקספיר בתיאטרון המלכותי הלאומי בלונדון. בשנת 2000 וב-2001 הופיעה בעיבוד בימתי לספרו של מרסל פרוסט "בעקבות הזמן האבוד", שכתבו הרולד פינטר ודי טרוויס, בתיאטרון הלאומי. בקיץ 2001 גילמה את גילה במחזה "אחת לדרך" מאת הרולד פינטר במרכז לינקולן בניו יורק. בשנת 2002 שיחקה בתפקיד סשה לבדייף במחזה "איבנוב" מאת אנטון צ'כוב בתיאטרון הלאומי בלונדון ובתפקיד בונטי מייוורינג במחזה "The Vortex" של נואל קאוורד בתיאטרון דונמאר. ב-2004 גילמה את סבינה במחזה "The Skin of Our Teeth" מאת ת'ורנטון ויילדר בתיאטרון "יאנג ויק" שבלונדון. ב-2008 הופיעה במחזה "The Vertical Hour" מאת דייוויד הר בתפקיד נדיה ביילי בתיאטרון רויאל קורט בלונדון. ב-2009 שיחקה בתפקיד אוליביה במחזה השייקספירי "הלילה השנים עשר" בהפקה של דונמאר וסט אנד בתיאטרון ויינדהם שבלונדון. ב-2012 גילמה את ג'סיקה במחזה "היסטריה" מאת טרי ג'ונסון בתיאטרון רויאל שבבאת'. ב-2013 הופיעה במחזה "The Hothouse" מאת הרולד פינטר בטרפלגר סטודיוס. ב-2014 גילמה את טמורה מלכת הגותים, בעיבוד של לוסי ביילי למחזה "טיטוס אנדרוניקוס" בתיאטרון שייקספיר גלוב. ב-2015 שיחקה לצדו של רייף פיינס במחזה "Man and Superman" מאת ברנרד שו בתיאטרון הלאומי. וארמה חיה בהורנסי שבלונדון עם בעלה קולין טיירני ובתם אוולין. מדיה וקבצים בנושא אינדירה וארמה בוויקישיתוף אינדירה וארמה, ברשת החברתית אקס (טוויטר) אינדירה וארמה, ברשת החברתית אינסטגרם אינדירה וארמה, במסד הנתונים הקולנועיים IMDb (באנגלית) אינדירה וארמה, באתר AllMovie (באנגלית) אינדירה וארמה, במסד הנתונים הקולנועיים KinoPoisk (ברוסית) אינדירה וארמה, באתר Discogs (באנגלית) Michael Logan (15 באוקטובר 2010). "Double Exposure for Indira Varma". TV Guide. נבדק ב-6 במרץ 2011. {{cite web}}: (עזרה) Jasper Rees, ‏Indira Varma: From the naked to the dead, The Telegraph, 19 January 2008 "Vorenus Hearts Varma", Nirali Magazine Blog Mahan, Colin (30 בנובמבר 2006). "CBS sheds 3 Lbs". tv.com. נבדק ב-18 בנובמבר 2013. {{cite web}}: (עזרה) Ausiello, Michael (23 ביולי 2010). "Scoop: 'Human Target' takes aim at 'Rome' beauty Indira Varma". Entertainment Weekly. נבדק ב-24 בנובמבר 2010. {{cite web}}: (עזרה) Michael Billington. "The Hothouse – review". the Guardian. נבדק ב-7 בינואר 2015. {{cite web}}: (עזרה) Charles Spencer, ‏Titus Andronicus, review: 'a dramatic power that makes the stomach churn and the hands sweat', The Telegraph, 2 May 2014 Michael Billington (26 בפברואר 2015). "Man and Superman review – Ralph Fiennes masters Shaw's contrary male". {{cite web}}: (עזרה) "Indira Varma Interview HUMAN TARGET" Collider.com, 25 October 2010